นลท.กระหน่ำขาย DDD ฉุดราคาหุ้นไหลต่อ! สัปดาห์เดียวร่วงหนักกว่า 33%
นลท.กระหน่ำขาย DDD ฉุดราคาหุ้นไหลต่อ! สัปดาห์เดียวร่วงหนักกว่า 33% ล่าสุด ณ เวลา 10.52 น. อยู่ที่ 44.75 บาท ลบ 7 บาท หรือ 13.53% สูงสุดที่ 49.25 บาท ต่ำสุดที่ 44.75 บาท ด้วยมูลค่าซื้อขาย 65.12 ล้านบาท
5 ก.ค. 2561

ผู้สื่อข่าวรายงานว่า ราคาหุ้น บริษัท ดู เดย์ ดรีม จำกัด (มหาชน) หรือ DDD ล่าสุด ณ เวลา 10.52 น. อยู่ที่ 44.75 บาท ลบ 7 บาท หรือ 13.53% สูงสุดที่ 49.25 บาท ต่ำสุดที่ 44.75 บาท ด้วยมูลค่าซื้อขาย 65.12 ล้านบาท

ทั้งนี้ ราคาหุ้น DDD ปรับตัวลง 7 วันติด นับตั้งแต่ราคาหุ้นอยู่ที่ระดับ 67.25 บาท เมื่อวันที่ 26 มิ.ย.2561 นับเป็นการปรับตัวลงถึง 22.50 บาท หรือคิดเป็น 33.46%
ด้าน บล.เคทีบี (ประเทศไทย) ระบุในบทวิเคราะห์ว่า DDD อาจต้องใช้เวลาในการรุกตลาดในจีน ทั้งนี้คาดว่ารายได้จากต่างประเทศในไตรมาส 2/61 จะชะลอตัวเมื่อเทียบจากปีก่อนแต่ฟื้นตัวจากไตรมาสก่อน เนื่องจากการปรับปรุง packaging ซึ่งทั้งหมดจะแล้วเสร็จในไตรมาส 3/61 และในไตรมาส 2/60 มีการออก Exclusive products for China ทำให้รายได้เติบโตโดดเด่น
สำหรับรายได้ในประเทศยังคงเติบโตดีต่อเนื่องทั้งจากไตรมาสก่อน และจากปีก่อน ส่งผลให้แนวโน้มกำไรสุทธิไตรมาส 2/61 ขยายตัวเมื่อเทียบจากไตรมาสก่อนแต่ลดลงจากปีก่อน